PMIndiaData/PMIndiaSum huggingface dataset:
ভারত-নেদরলেন্দ ভর্চুয়েল সম্মিততা পি.এম.না ঙাংখিবা ৱারোল

এক্সেলেন্সী, নহাক্কী ৱাখল্লোনশিং অদু ফোংদোকপিরকপগীদমক নহাকপু হায়নিংঙাই লৈতনা থাগৎপা ফোংদোকচরি৷ নহাক্কী লুচিং মখাদা নহাক্কী পার্তীনা থংন-থংননা মরিরক চাওনা মাই পাকপা ঙমখ্রে৷ মদুগী পাউ অদু হেক তাবগা ঐহাক্না নহাকপু ত্বিত্তরদা থাগৎপা ফোংদোকখ্রে অদুবু ঙসিদি ঐখোয় অনিমক ভর্চুয়েল্লী ওইনা উনরিবা অসিদা মাই পাকখিবা অদুগীদমক অমুক্কা হন্না নহাকপু থাগৎপা ফোংদোকচরি, তুংগী পুন্সিদা অফবতা ওইবিয়ু! এক্সেলেন্সী, ঐখোয়গী মরীশিং অসি রুল ওফ লো অমসুং দেমোক্রেসীগুম্বা সেয়র ভেল্যুশিং অসিগী মখা পোল্লি৷ ক্লাইমেত চেঞ্জ, তেরোরিজম, লাইনা-লাইচৎকুম্বা গ্লোবেল চেলেঞ্জশিং অসি থেংননবা ঐখোয়না চংশিল্লিবা খোঙথাংশিং অসিসু মান্নৈ৷ ইন্দো-পেসিফিক রিসাইলেন্ত সপ্লাই চেনশিং অমসুং গ্লোবেল দিজিতেল গভরনেন্সকুম্বা অনৌবা এরিয়াশিং অসিগী মতাংদা ঐখোয়গী লৈরিবা ৱাখল্লোনশিং অদুসু মান্নরক্লি৷ ঙসিদি, ইশিংদা ঐখোয়না স্ত্রেতিজিক পার্তনরশিপ শেমদুনা ঐখোয়না মসিগী বোন্দ অসিদা অনৌবা দাইমেন্সন অমা পীরগনি৷ ইনবেস্তমেন্ত হেন্না প্রমোত তৌনবগীদমক ফাস্ত ত্রেক মেকানিজম অমা শেমগৎলকপা অসিনা ঐখোয়গী মরক্তা লৈরিবা অকনবা ইকোনোমিক কোওপরসন অসিদা অনৌবা ইথিল অমগসু হাপ্লগনি৷ কোবিদ লাইনা-লাইচৎ অসিগী মতুংদা অনৌবা খুদোংচাবা কয়া অমা লাক্লগনি হায়বা অসি ঐগী থাজবনি, মসিনা ঐখোয়গুম্বা ৱাখল মান্নবা লৈবাকশিং অসিগী মুচুয়েল কোওপরেসন হেনগৎহল্লগনি৷ এক্সেলেন্সী, ২০১৯দা মখোয়গী মেজেস্তীশিং ভারততা লাক্লম্বা অসিনা ভারত-নেদরলেন্দ লৈবাক অনি অসিগী মরক্তা লৈরিবা মরী অসি হেন্না চেৎশিনহল্লে৷ ঙসি পাংথোক্লিবা ভর্চুয়েল সম্মিত অসিনা লৈবাক অনি অসিগী মরক্তা লৈরিবা মরী অসিদা মখাতানা মোমোন্তম পীরগনি হায়বা অসি ঐগী থাজবনি৷ এক্সেলেন্সী, ইন্দিয়ন দাইস্পোরাগী মতাংদা নহাক্না পনখিবা অদুগুম্না ভারত মচা কয়া অমা মফম অদুদা য়ুরোপতা লৈরি হায়বা অসি অচুম্বনি অদুবু অসিগুম্বা কোরোনা লাইনা-লাইচৎ অসিগী মনুং অসিদা ভারত মচাশিং অসিবু নহাক্না চেকশিন্না ঙাকপি শেনবিদুনা থমবিরিবা অসিগীদমক নহাকপু ঐনা হায়নিংঙাই লৈতনা থাগৎপা পাম্মী৷ ঐখোয়না সি.ও.পি.-২৬ অমসুং ভারত-ই.য়ু. সম্মিত অসিদা য়ুরোপিয়ন য়ুনিয়নগা তোঙান তোঙানবা ইসুশিং অসিগী মতাংদা খন্ন-নৈননবা খুদোংচাবা অদু ফংলগনি৷ দিসক্লেমর: মসি পি.এম.গী ৱারোল অদু মতিক চানা হন্দোক্লবনি৷ অশেংবা ৱারোল অদুদি হিন্দিদা ঙাংখি৷
মন্ত্রীমন্দলনা ইন্দিয়ন স্পেস রিসর্স ওর্গনাইজেসন অমসুং বোলিবিয়ান স্পেস এজেন্সীগী মরক্তা সুন্দ্রংগী শরুকপু শান্তি ওইবা থৌরমদা শিজিন্নবা অমসুং এক্সপ্লোর তৌবদা তেংবাং পীননবা য়ানা ৱারোলদা অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দিয়ন স্পেস রিসর্স ওর্গনাইজেসন অমসুং বোলিবিয়ান স্পেস এজেন্সীগী মরক্তা সুন্দ্রংগী শরুকপু শান্তি ওইবা থৌরমদা শিজিন্নবা অমসুং এক্সপ্লোর তৌবদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ইন্দিয়ন স্পেস রিসর্স ওর্গনাইজেসন (ইসরো) অমসুং বোলিবিয়ান স্পেস এজেন্সীগী মরক্তা ভারতকী রাস্ত্রপতিগী বোলিবিয়া খোংচৎ মনুংদা ২০১৯গী মার্চ ২৯দা সান্তা ক্রুজ দেলা সৈরাদা খুৎয়েক পীনখি। ৱারোলশিং: য়ানা ৱোরেল অসিনা মখাগী পোতেন্সিয়েল ইন্তরেস্ত এরিয়াশিং খুদম ওইনা স্পেস সাইন্স, পৃথিবীগী রিমোর্ত সেন্সিং; সেতেলাইত কমুনিকেসন অমসুং সেতেলাইত্তা য়ুমফম ওইবা নেভিগেসন; স্পেস সাইন্স অমসুং প্লানেতরী এক্সপ্লোরেসন; স্পেসক্রাফ অমসুং স্পেস সিস্তেমশিং শিজিন্নবা; অমসুং স্পেস তেক্নোলোজীগী য়াওনা তেক্নোলোজী অমদি এপ্লিকেসন্দা তেংবাং পীনবা ঙমহল্লগনি। য়ানা ৱোরেল অসিনা ইসরো অমসুং বোলিবিয়ান স্পেস এজেন্সীদগী মীহুৎশিং লৌখৎতুনা জোইন্ত ৱার্কিং গ্রুপ অমা শেমগৎলগনি, মদুনা য়ান্না ৱারোল অসি থবক ওইনা পাংথোক্নবা উপায় অমসুং মতম য়াওনা প্লান ওফ এক্সনদা থবক তৌগনি। চাউনা থেংনরিবশিং: খুৎয়েক পীনরবা য়ানা ৱারোল অসনা পৃথিবীগী রিমোর্ত সেন্সিং; সেতেলাইত কমুনিকেসন; সেতেলাইত্তা নেভিগেসন; স্পেস সাইন্স অমসুং প্লানেতরী এক্সপ্লোরেসনগী লমদা হেন্না নৌবা রিসর্সকী থৌওং অমসুং ওইথোকপা য়াবা এপ্লিকেসনশিং এক্সপ্লোর তৌবা ঙমহল্লগনি। চাদিং: অকক্নবা এক্তিবিতী খুদিংগা মরী লৈনবা ফাইনেন্সিয়েল কন্ত্রিব্যুসন অদু জোইন্ত এক্তিবিতীগী মওং মতৌদা মখা পোনগনি। কান্নবশিং: য়ানা ৱারোল অসিনা মীওইবা জাতিগী কান্ননবগীদমক স্পেস তেক্নোলোজী শিজিন্নবগী লমদা জোইন্ত এক্তিবিতী অমা দিবেলপ তৌরগনি। মতৌ অদুম্না লৈবাক অসিগী সেক্সন অমসুং রিজন খুদিংদা কান্নবা ফংলগনি। য়ুম্ফম: ২০১৬কী দিসেম্বরদা বোলিবিয়াদা লৈরিবা ভারতকী রাস্ত্রদুৎতা ইরকপা চেবাও অমদা বোলিবিয়ান স্পেস এজেন্সীনা ইসরোগা লোয়ননা স্পেস কোওপরেসন লিংখৎপগী অপাম্বা ফোংদোকখি। মখা তাবা খোংথাং অমা ওইনা, ২০১৭কী জুন ০৫-০৬তা ইসরোনা মীহুৎ অনিগী দেলেগেসন হোস্ত তৌখি অমদি আর্থ ওবজার্বেসন অমসুং সেতেলাইত কমুনিকেসন্দা পোতেন্সিয়েল কোওপরেসন্দা খন্ন-নৈনখি। বোলিবিয়ান স্পেস এজেন্সীগী দেলেগেসন্না বেঙ্গলুরুদা লৈরিবা ইসরোগী তেক্নিকেল ফেসিলিতীদসু চৎখি। বোলিবিয়াগী মায়কৈদগী ভারতকা লোয়ননা স্পেস কোওপরেস ফংনবগী অকনবা অপাম্বা অদু ফোংদোকখি অমদি বোলিবিয়াদা ভারতকী রাস্ত্রদুৎনা বোলিবিয়াগা লোয়ননা পাংথোকপা য়াবা স্পেস কোওপরেসনদা স্তেন্দর্দ দ্রাফ অমা থারক্নবা ইসরোদা হায়জখি। হায়জরক্লিবা অসিগী মরুওইবা অদু খংলদুনা চেয়ারমেন, ইসরো/সেক্রেতরী, দি.ও.এস.কী এপ্রুবেলগা লোয়ননা ইন্দিয়া-বোলিবিয়া স্পেস কোওপরেসনগীদমক এজেন্সীগী থাক্তা দ্রাফ তৌরবা য়ানা ৱারোল বোলিবিয়াগী মায়কৈদা সেয়ার তৌখি। তুংদা বোলিবিয়াগী মায়কৈদগী মসিগী অয়াবা পীখি অমদি নাকল অনিমক্না খুৎয়েক পীননবা য়ান্নখি।
মন্ত্রীমন্দলনা ১৫ শুবা ফাইনান্স কমিসন শেম্বগী অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ১৫ শুবা ফাইনান্স কমিসন শেম্বগী অয়াবা পীখ্রে। ভারত সংবিধানগী আর্তিকল ২৮০ (১)গী মতুং ইন্না মসি সংবিধানগী ওইবা ওব্লিগেসন অমনি। ১৫ শুবা ফাইনান্স কমিসনগী তার্মশিং অদু লাক্কদৌরিবা মতমগী মনুংদা হাপচিল্লগনি। য়ুম্ফমঃ সংবিধানগী আর্তিকল ২৮০ (১)গী মনুংদা ৱারোল অসি য়াওই মদুদি সংবিধান হৌবগী চহি অনিগী মনুংদা অমসুং মসিগী মতুংদা চহি মঙা খুদিংগী অরোইবদা নত্রগা রাষ্ট্রপতিনা মথৌ তাই হায়না খনবা মতম অদুগী মনুংদা ফাইনান্স কমিসন (এফসি) অমা শেমগদবনি। তঙাইফদবা অসিদা মিয়েং থমলদুনা মসি চৎনদুনা লাক্লি মদুদি হৌখিবা ফাইনান্স কমিসন শেমখিবগী তাংগী চহি মঙাগী মনুংদা মথংগী ফাইনান্স কমিসন শেম্মি। হৌজিক ফাওবদা ফাইনান্স কমিসন ১৪ শেমখ্রে। ১৪ শুবা ফাইনান্স কমিসন অসি এপ্রিল ১, ২০১৫দগী হৌগদবা চহি মঙাগী মতমবু কোন্সিন্নবা রিকোমেন্দেসনশিং পীননবা ০২.০১.২০১৩দা শেমখি। ১৪ শুবা ফাইনান্স কমিসন্না দিসেম্বর ১৫, ২০১৪দা মসিগী রিপোর্ত পীশিনখি। ১৪ শুবা ফাইনান্স কমিসনগী রিকোমেন্দেসনশিং শেনবা চহি ২০১৯-২০ ফাওবা চৎনৈ। সংবিধানগী ওইবা ৱারোলশিংগী কাংলোনশিংগী মতুং ইন্না, ১৫ শুবা ফাইনান্স কমিসন শেমগদবা হৌজিক ৱাৎলি। ১৫ শুবা ফাইনান্স কমিসন তাং ০১ এপ্রিল, ২০২০দগী হৌরগা মথংগী চহি মঙাগী মতমগীদমক্তা রিকোমেন্দেসনশিং কোন্সিনগনি।
পি.এম.না নহা ওইরিবা আর্তিস্তশিংবু মহাক্কী পেন্তিং অমসুং পব্লিক হেলথকী খনবগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা বেঙ্গালুরুগী মহৈরোই স্তেবন হারিসতা চিথী ইখ্রে, অমসুং মহাক্কী পেন্তিংদা থাগৎপা ফোংদোকখ্রে। ইনখৎলক্লিবা নহা ওইরিবা চহি ২০ শুরবা আর্তিস্ত অসিনা প্রধান মন্ত্রীগী ফজরবা পেন্তিং অনি লোয়ননা প্রধান মন্ত্রীদা চিথী অমা থাখি। প্রধান মন্ত্রীনা পুক্নিং থৌগৎপগা লোয়ননা থাগৎপগা লোয়ননা পাউখুম পীখি। প্রধান মন্ত্রীনা ইখি মদুদি অসিগুম্বা ৱাখল থোকপা থবক অসিদা নহারোলনা থৱায় য়াওরিবা অমসুং পামজবশিং অসি উবদা য়াম্না নুঙাইজৈ। প্রধান মন্ত্রীনা ইখি ‘অদোমগী পেন্তিংনা অদোমগী হৈ-শিংবা নিংথিনা উৎলি। হায়রিবা অসিনা পুক্নিং হুনিঙাই ওই’। প্রধান মন্ত্রীনা নহা ওইরিবা আর্তিস্তশিংবু পব্লিক হেল্থগীদমক লৈরিবা মখোয়গী মিৎয়েং অমসুং হৌজিক ওিরিবা ফিভম অসিদা থাগৎপা ফোংদোকখি। প্রধান মন্ত্রীনা ইখি “ভেক্সিন কেম্পেইন, হৌন-লোনচৎ, লোয়ননা ভারত মচা কোতি ১৩০গী পুন্না হোৎনরিবা অসিনা লায়চৎ অসিবু লান্থেংনবদা পাঙ্গল হাপ্লি”। প্রধান মন্ত্রীনা অফবা ৱাখল্লোল অমা ময়ামদা শন্দোক্নবা মীয়ামদা স্তেবনগী হোৎনরিবা অসিনা পুক্নিং থৌগৎকনি হায়না আসা তৌই হায়না ফোংদোকখি। স্তেবন্না প্রধান মন্ত্রীদা মহাক্কী চিথীদা হায় মদুদি মহাক্না পেন্তিং অসি চহি ১৫গী মমাংদগী য়েক্লক্লি অমদি থাক কয়াদা এৱার্দ ১০০গী মথক্তা ফংখ্রে। মহাক্না প্রধান মন্ত্রীবু মহাক্কী পুক্নিং থৌগৎপা অমসুং কোরোনা ভাইরস অসি লান্থেংনবদা ভারতকী ওইবা ভেক্সিনেসন থৌরম অসিদা থাগৎপা ফোংদোকখি। স্তেবন হারিস্না থাখিবা পেন্তিং মখাদা লৈরে।
মন্ত্রীমন্দলনা রেল সেক্তরদা তেক্নিকেল কোওপরেসনগী ভারত অমসুং স্বিতজরলেন্দগী মরক্তা এমওয়ু অদুগী অয়াবা পিখ্রে ।

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেল সেক্তরদা তেক্নিকেল কোওপরেসনগী মিনিস্ত্রী ওফ রেলৱেজ, ভারত সরকার অমসুং ফেদরেল দিপার্তমেন্ত ওফ দি ইনভাইরোনমেন্ত, ত্রান্সপোর্ত, ইনর্জী অমসুং কমুনিকেসন ওফ স্বিজ কনফেদরেসনগী মরক্তা মেমোরেন্দম ওফ অন্দর্সতেন্দিং অদুগী অয়াবা পিখ্রে । এমওয়ু অদু ২০১৭কী অগষ্ট ৩১দা খুৎয়েক পিনখিবনি । এমওয়্ অদুনা মখাগী লমশিং অসিদা তেক্নিকেল কোওপরেসন ঙমহল্লগনি :- a. ত্রেক্সন রোল্লিং স্তোক b. ইএময়ু অমসুং ত্রেন সেতশিং c. ত্রেক্সন প্রোপলসিয়ন ইক্বিপমেন্তশিং d. ফ্রাইত অমসুং পেসেনজর কারশিং e. তিলতিং ত্রেনশিং f. রেলৱে ইলেক্ত্রিফিকেসন ইক্বিপমেন্তশিং g. ত্রেন সেদুলিং অমসুং ওপরেসন ইমপ্রুবমেন্ত h. রেলৱে স্তেসন মোদর্নাইজেসন i.মল্তিমোদেল ত্রান্সপোর্ত j. তনেলিং তেক্নোলোজী য়ুমফম: রেলৱে মন্ত্রালয়না তোঙান তোঙানবা মীরমগী সরকারশিং অমসুং নেস্নেল রেলৱেশিংগা লোয়ননা রেল সেক্তরদা তেক্নিকেল কোওপরেসনগীদমক এমওয়ুশিং খুৎয়াক পিনখি । কোওপরেসনগী আইদেন্তিফাইদ তৌরবা লমশিংদা হাই-স্পিদ কোরিদোরশিং, হৌজিক লৈরিবা রুতশিংগী স্পিদ রাইজিং, ৱার্ল্দ ক্লাস স্তেশনশিংগী দিবলপমেন্ত, হেভী হাউল ওপরেসনশিং অমসুং রেল ইনফ্রাস্ত্রকচরগী মোদর্নাইজেসন অসিনচিংবা য়াওরি । কোওপরেসন অসি রেলৱেজ তেক্নোলোজী অমসুং ওপরেসনশিং, নোলেজ সেয়ার তৌনবা, তেক্নিকেল ভিজিতশিং, ম্যুচেল ইন্তরেস্তকী লমদা ত্রেনিং অমসুং সেমিনারশিং অমদি ৱার্কশোপশিংগী লমশিংদা দিবলপমেন্তশিংদা ইনফোর্মেশন একচেঞ্জ তৌবগী খুথাংদা ফংগনি । এমওয়ু অসিনা রেলৱে সেক্তরদা খ্বাইদগী নৌবা দিবলপমেন্ত অমসুং ৱাখল্লোনশিংদা ভারত রেলৱেনা ইন্তরেক্ত অমসুং সেয়ার তৌনবা প্লেতফোর্ম অমা ফংহল্লে । এমওয়ু অসিনা তেক্নিকেল এক্সপার্তশিং, রিপোর্তশিং অমসুং তেক্নিকেল দোকুমেন্তশিং, অখন্নবা তেক্নোলোজীগী লমদা মীৎয়েং থমদুনা ত্রেনিং অমসুং সেমিনারশিং/ৱার্কশোপশিং অমসুং নোলেজ সেয়ারিংগীদমক অতোপ্পা ইন্তরেক্সনশিং একচেঞ্জ তৌনবদা লাইহল্লগনি ।
ওফিসিএল ওইবা খোঙচৎ অমদা প্রধান মন্ত্রী নেপালগী লুম্বিনীদা থুংখ্রে

প্রধান মন্ত্রী শ্রী নরেন্দ্র মোদীনা বুদ্ধ জয়েন্তিগী য়াইফরবা থৌরম অসিগা চাননা ওফিসিএল ওইবা খোঙচৎ অমদা ঙসি অয়ুক নেপালগী লুম্বিনীদা থুংখ্রে। ২. লুম্বিনীদা থুংখিবদা প্রধান মন্ত্রীবু নেপালগী প্রধান মন্ত্রী, রাইৎ ওনরেবল শের বহাদুর দেউবা, মহাক্কী লোইনবী দা. অর্জু রানা দেউবা, অমসুং নেপাল সরকারগী মন্ত্রী কয়ামরুমনা তরাম্না ওকখি। ৩. প্রধান মন্ত্রী ওইনা মসি মহাক্না নেপালদা চৎপা মহাক্কী মঙাশুবা অমসুং লুম্বিনীদা চৎপা অহানবা খোঙচৎ ওইরি।
শ্রী কল্যান সিংহনা লৈখিদবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্ননা উত্তর প্রদেশকী চীফ মুখ্য মন্ত্রী, গবর্নর অমসুং মকোক থোংবা লুচিংবা ওইবিরম্বা শ্রী কল্যান সিংহনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “ঐহাক্না হায়ফম খঙনা নুঙাইতবা ফাওজৈ। কল্যান জী .. স্তেতমেন্ত, ভেতেরন এদমিনিস্ত্রেতর, মখোঙদগী হৌনা লুচিংবা ওইরক্লবা অমসুং মীওইবা খুনাইগীদমক ফিদম্নিঙাই অমনি। মহাক্না উত্তর প্রদেশকী চাউখৎ থৌরাংদা মুৎপা নাইদ্রবা থৌদাং কয়া অমা লৌবিরম্মী। মহাক্কী মচানুপা শ্রী রাজবীর সিংহগা ৱারী শান্নরে অমসুং অৱাবা ফোংদোকচরি। ওম শান্তি। লাক্কদৌরিবা মীরোলনা কল্যান সিংহ জীবু মহাক্না ভারতকী সংস্কৃতীগী অওনবা অমা পুরক্নবা হোৎনবদা লৌখিবা থৌদাংগীদমক মহাকপু শোন্নদুনা লৈহৌরগনি। মহাক্না অসি ভারতকী মতিক মঙাল নিংথিনা খঙবা অমসুং চহি চা কয়া শুরবা ঐখোয়গী থায়নগী চৎনবী অসিদা চাউথোকচবা মীওইনি। কল্যান সিংহ জীনা সমাজনা ইন্থোকপীরবা মীওই কোতি কয়া অমদা খোল্লাও কয়া অমা পীবিরমখি। মহাক্না লৌমী, নহারোলশিং অমসুং নুপীশিংদা শক্তি পীনবা য়াম্না কন্না হোৎনবিরম্মী”।
পি.এম. মোদীনা কোবিদনা শোকহল্লবা মালেমদা য়োগনা আশাগী মঙাল ওইখি হায়না ফোঙদোকখ্রে

তরেৎশুবা মালেমগী য়োগ নুমিৎকী থৌরমদা প্রধান মন্ত্রী শ্রী নরেন্দ্র মোদীনা লাইচৎ মনুংদা য়োগনা লৌরিবা থৌদাংগী মতাংদা ৱা ঙাংখ্রে। মহাক্না য়োগনা অৱানা তানফম অসিগী মনুংদা মীয়ামগী থৌনা হাপ্নবা অমসুং ৱাখল লৈতানা লৈনবগী হৌরকফম অমা ওইখি হায়না ফোঙদোকখ্রে। মহাক্না লৈবাকশিংনা লাইচৎ মনুং অসিদা য়োগ নুমিৎ অসি মখোয়গী চৎনবীগী মরু ওইবা শরুক অমা নত্তবনা মসি লায়না কাওথোকপা য়াবনি অদুবু মালেম পুম্বদা য়োগগীদমক্তা থৱাই য়াওবা ওইনা হেনগৎলকখি। অৱাবা মায়োক্নবা মতমদা থৌনা পীবা অসিনা য়োগগী মরু ওইবা মচাক অমা ওইরি। লাইচৎ শন্দোরকপা মতমদা, লৈবাক অমত্তা শেম শাবা, পাঙ্গল অমসুং ৱাখলগী ওইবা মওংদা থৌরাং তৌহৌবা নত্তে। য়োগনা মীয়ামদা থৌনা হাপ্পা অমসুং মালেম শিনবা থুংনা লাইচৎ অসি লান্থেংননবা পাঙ্গল হাপ্পদা মতেং ওইখি। প্রধান মন্ত্রীনা ফ্রন্তলাইন কোরোনা ৱারিয়রশিংনা য়োগবু করম্না মখোয়গী ঙাকথোক্নবা চুঙ্গোই ওইহনখিবা অমসুং মখোয় মশাবু য়োগগী খুত্থাংদা পাঙ্গল কনখৎহনখিবগে অমসুং মীয়াম্না, দোক্তরশিং-নর্সশিংনা য়োগ তৌদুনা করম্না ভাইরস অসিনা পীবা চৈথেংশিং অদু থেংনখিবগে হায়বা নৌহৌনা নীংশিংখ্রে। মফম খুদিংমক্তা হোস্পিতালশিংদা দোক্তরশিং অমসুং নর্সশিংনা য়োগ সেসনশিং পাঙথোকপগী খুদমশিং উবা ফংখি। প্রধান মন্ত্রীনা প্রানায়াম অমসুং অনুলোম-বিলোমগুম্বা ঐখোয়গী নুংশা-শ্বর হোনবগী থৌওং ফগৎহন্নবগী শ্বর হোনবগী শাজেলগী মরু ওইবা অদু এক্সপর্তশিংনা খঙহল্লি হায়না ফোঙদোকখ্রে।
উজ্জ্বলা য়োজনাগী মখাদা কান্নবা ফংলবশিংনা প্রধানমন্ত্রীগা উনখ্রে

প্রধানমন্ত্রী উজ্জ্বলা য়োজনাগী মখাদা কান্নবা ফংলবা মীওই ১০০ হেনবনা ঙসি প্রধানমন্ত্রী শ্রী নরেন্দ্র মোদীগা লোইননা মহাক্কী লৈফমদা উনখ্রে । লৈবাক অসিগী তোঙান তোঙানবা রাজ্যশিংদগী লাকপা কান্নবা ফংলবা নুপীশিং অদু ঙসি অঙনবদা রাষ্ট্রপতি ভবন্দা রাষ্ট্রপতি রাম নাথ কোবিন্দনা হোস্ত ওইদুনা পাংথোকখিবা এলপিজি পঞ্চায়ৎকীদমক ন্যু দিল্লিদা লাকখিবনি । শ্রী নরেন্দ্র মোদীগা চম্না উন্নখিবা অদুদা এলপিজি সিলিন্দর শিজিন্নবনা মখোয়গী পুন্সিদা মতৌ করম্না অফবা ওইরক্লিবা হায়বদু কান্নবা ফংলবশিং অদুনা পাওদমখি । মখোয়গী পুন্সিদা নুমিৎ খুদিংগী থেংনরিবা তোঙান তোঙানবা ফিভমশি অদুগীদমক প্রধানমন্ত্রীনা মখোয়বু পুক্নিং থৌগৎখি । মখোয়গী মীৎয়েংশিং অদুগী পাওখুম পীরদুনা য়ুমথোং খুদিংদা মৈগী কনেক্সন পীনবা কেন্দ্র সরকারনা হৌদোকখিবা সৌভাগ্য য়োজনাগী মতাংদা প্রধানমন্ত্রীনা পনখি । অঙাং নুপীমচাশিংবু খেন্নবা থম্লিবা মখল অমত্তগী মওং মতৌশিং মুত্থৎনবশু মহাক্না কন্না হায়খি । মখোয় মখোয়গী খুঙ্গংশিবু লু-নান্না থম্নবগী মায়কৈদা থবক তৌনবা অমত্তা ওইনা পুন্সিন্নবা মহাক্না ফোংদোকখি । উজ্জ্বলা য়োজনাগীদমক প্রধানমন্ত্রীবু থাগৎপা ফোংদোক্লদুনা, কান্নবা ফংলবশিং অদুগী মরক্তগী মীওই খরনা মখোয়গী লমদমশিং অদুদা থেংনরিবা অতোপ্পা খুদোংচাদবশিং অদু খন্ন-নৈনবগী তঞ্জা লৌখি । থৌরম অদুদা পেত্রোলিয়ম অমসুং নেচরেল গ্যাসকী কেন্দ্র মন্ত্রী শ্রী ধর্মেন্দ্র প্রধানশু শরুক য়াখি ।
মহারাস্ত্রদা লম্বীগী লাইবক থিবা থৌদোক্তা মীশি মীনা থোকখিবদা পি.এম.না নুংঙাইতবা ফোঙদোক্লি

প্রধান মন্ত্রী শ্রী নরেন্দ্র মোদীনা মহারাস্ত্রগী বুল্ধানা দিস্ত্রিক্তা লম্বীগী লাইবক থিবা থৌদোক অমদা মীশি মীনা থোকখিবদা নুংঙাইতবা ফোঙদোকখ্রে‍। পি.এম.ও.গী ত্বীত অমদা হায়খিবদা: বুলধানা দিস্ত্রিক্তা লম্বীগী লাইবক থিবা থৌদোক অমদা মীশি মীনা থোকখিবসিনা ৱাহল্লে‍। অৱাবা তাহৌরবা ইমুংশিংগী মফমদা নুংঙাইতবা ফোঙদোকচরি‍। শোক্লবশিং থুনা ফগৎলকপা ওইসনু‍। লৈখিদ্রবশিংগী ইমুং মনুংদা লুপা লাখ ২গী এক্স গ্রেসিয়া অমদি শোক্লবশিংদা লুপা ৫০,০০০ পি.এম.এন.আর.এফ.তগী পীরগনি: পি.এম. মোদী”
রে বরেলিগী এনতিপিসি প্লান্তকী খুদোংথিবা থৌদোক অদুদা প্রধানমন্ত্রীনা অৱাবা ফোংদোকপা

প্রধানমন্ত্রী শ্রী নরেন্দ্র মোদীনা উত্তর প্রদেশকী রে বরেলিদা লৈবা এনতিপিসি প্লান্তকী খুদোংথিবা থৌদোক অদুদা অৱাবা ফোংদোকখ্রে । প্রধানমন্ত্রীনা হায়খি, “রে বরেলিদা লৈবা এনতিপিসি প্লান্তকী খুদোংথিবা থৌদোক অদুনা থমোয় শোক্না অৱাবা পিরে । লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি । অশোকপশিং অথুবা মতমদা ফরকপা ওইরসনু । ওইরক্লিবা ফিভম অসি চেকশিন্না য়েংশিল্লি অমসুং ওফিসিয়েলশিংনা মহৌশাগী ফিভম হঞ্জিনহন্নবা হোৎনরি ।”
প্রোতেক্সন ওফ চিন্দ্রেল ফোর্ম সেক্সুয়েল ওফেন্সেস (পোক্সো) এক্ত, ২০১২ শেমদোকপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অঙাংশিংগী মথক্তা সেক্সকী মীওৎ-মীনৈ চৎথবশিংদা অকন্নবা চৈরাক পীনবা পান্দমদা প্রোতেক্সন ওফ চিন্দ্রেল ফোর্ম সেক্সুয়েল ওফেন্সেস (পোক্সো) এক্ত, ২০১২ শেমদোকপা য়ারে। চাউরাকপা শক্তমশিং : i. পোক্সো এক্ত, ২০১২ অসিনা অঙাংশিং সেক্সকী মীওৎ-মীনৈ, পোর্নোগ্রাফিদগী ঙাকথোকপা ঙমগনি। এক্ত অসিনা অঙাং অমা হায়বসি চহি ১৮গী মখা লৈবা মীওই অমা হেক্ত খংনরি অমসুং মখোয়গী হকচাং, ৱাখল, ইন্তেলেকচুয়েল অমসুং খুন্নাইগী চাউখৎপা মরুওইবা থবকশিং পায়খৎনবা খঙহল্লি । মসিগী এক্ত অসিদা নুপা অমসুং নুপী অনিমক চপ মান্নৈ । ii. পোক্সোএক্ত, ২০১২ গী সেক্সন-৪, সেক্সন-৫, সেক্সন-৬, সেক্সন-৯, সেক্সন-১৪, সেক্সন-১৫ অমসুং সেক্সন-৪২ শেমদোক্তুনা অঙাংশিংগী মথক্ত সেক্সকী ক্রাইম চৎথবদা ফজনা য়েংশিল্লি । শেমদোরক্লিবা অসি লৈবাক অসিদা অঙাংশিংগী মথক্ত সেক্সকী মীওৎ-মীনৈ চৎথবা হেনগৎলক্লিবা অসি থিংনবনি । iii. সেক্সন-৪, সেক্সন-৫ অমসুং সেক্সন-৬ শেমদোকতুনা অঙাংশিংগী মথক্ত সেক্সকী মীওৎ-মীনৈ চৎথবা থিংনবা অঙাং অমদা পেনেত্রেতিপ সেক্সগী থবক চৎথবা মীওইশিং শিবগী চৈরাক য়াওনা অকনবা চৈরাক পীনবা ৱাফম য়াওরি । iv. সেক্সন-৯ শেমদোক্লিবা অসিদা মহৌশাগী অমাং-অতা থোরকপা মতমদা অঙাংশিংগী মথক্ত সেক্সকী মীওৎ-মীনৈ চৎথবা ঙাকথোকপা ঙমহনগনি অমসুং পেনেত্রেতিপ সেক্সগী থবক চৎথনবা অঙাংশিংদা মওং অমদা হেক্ত হোর্মোন নৎত্রগা হিদাক অমা হেক্ত সেক্সকী মপুং-মরৈ ফানবা কাপশিনবা থিংবা ঙমগনি । v. পোক্সোএক্ত, ২০১২গী সেক্সন-১৪ অমসুং সেক্সন-১৫ শেমদোকপা অসিদা চাইল্ড পোর্নোগ্রাফি থিংনবা ৱাফম য়াওরি ।অঙাং অমা চেন্নবা পোর্নোগ্রাফিক্কী মচাকশিং মাংহন্দবগী , মুথৎতবগী নৎত্রগা পাউ পীদবগী ফাইন লৌবগী ৱাফম মসিদা য়াওরি । কোর্ততা প্রমান ওইনবা শীজিন্ননবা নত্তনা কনাগুম্বা মীওই অমনা অসিগুম্বা মচাকশিং অসি থাদোকপা/শন্দোকপা/এদমিনিস্ত্রেতিং তৌরবা থেংনরবদি মীওই অদু জেলদা থম্বা য়াওনা চৈরাক পীবা য়াই ।শেন তান্নবা মওংদা অঙাংশিং য়াওবা পোর্নোগ্রাফিক্কী মচাকশিং থমজিনবা/শীজিন্নবশিং অকনবা আইনগী চৈরাক পীবগী ৱাফম য়াওরি । কান্নবশিং : শেমদোকপা অসিনা এক্ত অসিদা অকনবা চৈরাক পীবগী প্রোবিজনশিং য়াওহন্দুনা অঙাংশিংগী মথক্ত সেক্সকী মীওৎ-মীনৈ চৎথবা থিংনবা ঙমগনি । মসিনা খুদোংথিনিংঙাই ওইরবা অঙাংশিং ঙাক-শেনবা ঙমগনি । শেমদোকপা অসিনা অঙাংশিং মীওৎ-মীনৈ চৎথবা অমসুং মদুগী চৈরাক্কী মতাংদা চপ-চাবা মশক অমা উৎপা ঙম্লগনি ।
প্রধান মন্ত্রীনা প্রধান মন্ত্রী অৱাস য়োজনাগী কান্নবা ফংলবা মীওইশিংগা ভিদীওগী থোংদা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি প্রধান মন্ত্রী অৱাস য়োজনাগী কান্নবা ফংলবা মীওইশিংগা ভিদীওগী থোংদা ৱারী শানখ্রে। মসিনা সরকারগী স্কিমশিংগী তোঙান তোঙানবা কান্নবা ফংলবা মীওইশিংগা ভিদীওগী থোংদা প্রধান মন্ত্রীগা লোইননা ৱারী শান্নবগী অহুমশুবা পরিংনি। প্রধান মন্ত্রী অৱাস য়োজনাগী কান্নবা ফংলবা মীওইশিং অদুগা ৱারী শান্নবা অদুদা অপেনবা ফোংদোক্লদুনা প্রধান মন্ত্রীনা হায়খি মদুদি অসিগুম্বা মখলগী ৱারী শান্নবা অসিনা স্কিম অসিগী তোঙান তোঙানবা শকওং শক্তাশিং অদু খংজিনবা অমদি শেমদোক শাদোকপা মথৌ তারিবা লমশিং অদু খংদোকপদা মতেং ওইরি। কান্নবা ফংলবা মীওইশিং অদুদা ৱা ঙাংলদুনা প্রধান মন্ত্রীনা হায়খি মদুদি হৌখিবা চহি ৪ অসিদা সরকারনা মীপুম খুদিংমকপু য়ুম ফংহন্নবগী মায়কৈদা মিশন অমা লৌখৎলি। ভারতনা নিং তম্বা ফংবগী ৭৫শুবা চহি পালন পাংথোক্কদৌরিবা ২০২২ ফাওবদা ভারত মচা খুদিংমক্কী য়ুম অমমম লৈহন্নবগী মায়কৈদা সরকারনা থবক তৌরি হায়না প্রধান মন্ত্রীনা মখা তাখি। প্রধান মন্ত্রী অৱাস য়োজনাগী মখাদা, সরকার অসিনা পান্দম থম্লিবা অসি খুঙ্গংগী লমদমদা য়ুম কোতি অহুম অমসুং অর্বান এরিয়াদা য়ুম কোতি অমা শাবনি। সরকার অসিনা হৌজিক ফাওবদা অর্বান এরিয়াদা য়ুম লাখ ৪৭ হেন্না শানবা শেনফম কাইথোকখ্রে, মদু মমাংগী সরকারনা চহি ১০দা কাইথোকখিবা শেনফম অদুদগী শরুক ৪ হেল্লবনি। মতৌ অদুম্না, মমাংগী সরকারনা য়ুম লাখ ২৫ শানবা শেনফম কাইথোকলম্বা অদুগা য়েংনরুবদা সরকার অসিনা চহি ৪ অসিদা খুঙ্গংগী লমদমদা য়ুম কোতি অমা হেন্না শানবা শেনফম কাইথোকখ্রে। সরকার অসিনা য়ুম শাবগী অচংবা মতম অদু থা ১৮দগী ১২দা হন্থহনবসু ঙম্লে, মদুনা মরম ওইরগা থা ৬ কনবা ঙম্লে। হৌজিক লৈরিবা সরকার অসিনা পি এম এ ৱাইদা পুরক্লিবা অহোংবশিং অদুদা অকনবা ৱাফম থম্লদুনা প্রধান মন্ত্রীনা হায়খি মদুদি য়ুমশিং অদুগী পাক চাউবসু স্ক্বার মিতর ২০দগী স্ক্বার মিতর ২৫দা হেঙ্গৎহল্লে। স্কিম অসিগী শেলগী তেংবাংসু মমাংদা লুপা ৭০০০০-৭৫০০০ ওইরম্বা অদুদগী লুপা ১,২৫,০০০ ফাওবা হেঙ্গৎহল্লে। ৱারী শান্নখিবা অদুদা প্রধান মন্ত্রীনা হায়খি মদুদি প্রধান মন্ত্রী অৱাস য়োজনা অসি নাগরিকশিংগী দিগনিতীগা মরি লৈনৈ অমদি য়োজনা অসিনা মীৎয়েং থম্লিবা অসি নুপীশিংদা, দিব্যাং ইচল-ইচে অমদি ইচিল-ইনাওশিংদা, এস সি, এস তি, ও বি সি, অমসুং মাইনোরিতী কম্যুনিতীশিংদা লৈনবা য়ুম ফংহনবনি। কান্নবা ফংলবা মীওইশিং অদুগা ৱারী শান্নরদুনা প্রধান মন্ত্রীনা হায়খি মদুদি পি এম এ ৱাইনা মীয়ামদা থবক ফংহন্নবগী খুদোংচাবসু পীরে। স্কিম অসি হেন্না মপাঙ্গল কনখৎহন্নবা সরকার অসিনা স্কিল দিবেলপমেন্তকী মায়কৈদা থবক তৌরি। মসিগী শরুক ওইনা সরকার অসিনা রাজমিস্ত্রী লাখ অমমুক ত্রেনিং পীবা হৌরে। মসিগী মথক্তা সরকার অসিনা রাজ্য কয়াদা নুপী রাজমিস্ত্রীশিংসু ত্রেনিং পীবা হৌরে মদুনা নুপীদা শক্তি শিন্নরে। প্রধান মন্ত্রীগা ৱারী শান্নখিবা অদুদা কান্নবা ফংলবা মীওইশিং অদুনা মতম পুম্নমক্তা মংজরম্বা মখোয় মশাগী ময়ুমদা লৈবা ফংজবা অদুদা নুংঙাইবা ফোংদোকখি। মতৌ করম্না মসিনা মখোয়গী পুন্সিদা অহোংবা পুরক্লি অমদি মখোয়গী পুন্সি মহিংদা অফবা পুরক্লি হায়বদুসু মখোয়না পাউদমখি।
প্রধান মন্ত্রী বরানসীগী বনারস হিন্দু য়ুনিবর্সিতীদা চৎখ্রে; মদন মোহন মালবিয়াগী মীতম মায়খুম হাংদোকখ্রে অমদি প্রোজেক্ত কয়ামরুম হৌদোকখ্রে

প্রধান মন্ত্রী শ্রী নরেন্দ্রা মোদী ঙসি বরানসীগী বনারস হিন্দু য়ুনিবর্সিতীদা চৎখ্রে। মহাক্না বরানসী ঘাৎকী ফক্লাংদা য়েকপা লাইশিং য়াওনা পন্দিৎ মদন মোহন মালবিয়াগী মীতম মায়খুম হাংদোকখি। পন্দিৎ মদন মোহন মালবিয়াগী মীতমদা মহাক্না লৈ কত্তুনা ইকায় খুম্নখি। উত্তর প্রদেশকী রাজ্যপাল শ্রী রাম নায়ক, উত্তর প্রদেশকী মুখ্য মন্ত্রী শ্রী যোগী অদিত্যনাথ অমসুং শক্নাইরবা মীওই কয়ানা থৌরম অদুদা শরুক য়াখি। মহাক্না পন্দিৎ মদন মোহন মালবিয়া কেন্সর হোস্পিতাল অমসুং ভাভা কেনসর হোস্পিতাল, লেহরতারাসু শঙ্গাখি। হোস্পিতালশিং অসিনা উত্তর প্রদেশ অমসুং মনাক নকপা রাজ্যশিং মধ্য প্রদেশ, ছত্তিসগর, ঝার্খন্দ, বিহারদগী অনাবশিংবু মপুং ফাবা লায়েং ফংহল্লগনি। মহাক্না চপচাবা তেক্নোলোজীগা লোয়ননা অহানবা ন্যু ভাভাত্রোনসু লৈবাক মীয়ামদা কত্থোকখি। মহাক্না দে কেয়র য়ুনিৎ অমসুং ও.পি.দি. য়েংশিনখি অমসুং অনাবশিংগা উনদুনা ৱারী শানখি। প্রধান মন্ত্রীনা পি.এম.জে.এ.ৱাই. আয়ুশ্মান ভারতকী বেনেফিসরীশিংগসু উনদুনা ৱারী শানখি।
প্রধান মন্ত্রীনা রাস্ত্রপতি, শ্রীমতি দ্রৌপদি মুর্মুগী মফমদা রাস্ত্রপতিগী থৌদাং মায় পাক্না পাংথোক্নবা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা রাস্ত্রপতি, শ্রীমতি দ্রৌপদি মুর্মুগী মফমদা রাস্ত্রপতিগী থৌদাং মায় পাক্না পাংথোক্নবা য়াইফ পাউজেল পীখ্রে । মহাক্না ওফিসকী থৌদাং লৌবসি ভারতকী মীয়ামগী, মরু ওইনা, শোত্থরবা অমসুং নাথৈবীরবশিংগী য়াম্না মরু ওইবা পুংফম্নি হায়খ্রে। মহাক্কী ফম লৌবগী ৱারোলদা, রাস্ত্রপতিনা ভারতকী মায় পাকপশিংদা মিৎয়েং চঙখি অমসুং ভারতনা নীংতম্বগী অমৃত মহোৎসব পাংথোক্লিবসিদা, ঐখোয়গী মাঙদা লৈরিবা খোঙচৎকী তুংদা ওইরক্কদবা শক্তম অমা লান্থোকখি হায়না প্রধান মন্ত্রীনা মখা তাখি। প্রধান মন্ত্রীনা ত্বীত তৌখি: “শ্রীমতি মুর্মুজীনা ভারতকী রাস্ত্রপতি ওইনা ৱাশক লৌখিববু লৈবাক পুম্বনা য়াম্না চাউথোকচনা য়েংনখি। মহাক্না ওফিসকী থৌদাং লৌবসি ভারতকী মীয়ামগী, মরু ওইনা, শোত্থরবা অমসুং নাথৈবীরবশিংগী য়াম্না মরু ওইবা মিৎকুপ্নি। মহাক্না রাস্ত্রপতিগী থৌদাং মায় পাক্না পাংথোক্নবা য়াইফ পাউজেল পীজরি”। “রাস্ত্রপতি দ্রৌপদি মুর্মুজীনা ৱাশক লৌরবা তুংদা থমখিবা মশাগী ৱারোলদা থাজবা অমসুং মীনুংশি খঙবগী পাউজেল অমা পীখি। ভারতনা নীংতম্বগী অমৃত মহোৎসব পাংথোক্লিবসিদা, ঐখোয়গী মাঙদা লৈরিবা খোঙচৎকী তুংদা ওইরক্কদবা শক্তম অমা মহাক্না লান্থোকখি”।
মন্ত্রীমন্দলনা ভারত অমসুং ভিয়েৎনামগী মরক্তা পোস্তেজ স্তাম্প পুন্না ইশু তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিপার্তমেন্ত ওফ পোস্ত অমসুং ভিয়েৎনাম পোস্তকী মরক্তা পোস্তেজ স্তাম্প অমা পুন্না ইশু তৌবদা অয়াবা পীখ্রে। দিপার্তমেন্ত ওফ পোস্ত, মিনিস্ত্রী ওফ কমুনিকেসন অমসুং ভিয়েৎনাম পোস্তনা ইন্দিয়া -ভিয়েৎনাম: “এন্সিয়েন্ত আর্কিতেকচর” হায়বা হিরমদা পোস্তেজ স্তাম্পশিং পুন্না ইশু তৌবদা নাকল অনিমক্না য়ানখ্রে। জোইন্ত স্তাম্পশিং অদু ২০১৮গী জনুৱারী ২৫দা থাদোকখি। ইন্দিয়া -ভিয়েৎনামদা নীংশিংনীংঙাই ওইরবা পোস্তেজ স্তাম্পদা ভারতকী সাঞ্চী স্তুপা অমসুং ভিয়েৎনামগী ফো মিন পগোদা য়াওরি। মসিগী অপুনবা ইসু অসিগীদমক য়ানা ৱারোল অমা ১৮-১২-২০১৭দা খুৎয়েক পীনখি।
প্রধান মন্ত্রীনা জি.এস.তি.না চহি ৫ মপুং ফারকপদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা জি.এস.তি.না চহি ৫ মপুং ফারকপদা থাগৎপা ফোংদোকখ্রে অমসুং মসিদি ‘কারবার তৌবা লাইহনবা’ হায়বা থৌওংবু হেন্না খুমাং চাউশিলহনখিবা মরু ওইবা তেক্স রিফোর্ম অমা ওইবগা লোয়ননা ‘ৱান নেসন, ৱান তেক্স’কী পান্দমসু ফংহল্লে হায়না মখা তাখি। প্রধান মন্ত্রীনা মাইগোবইন্দিয়াগী ত্বীতকী পাউখুম ওইনা অসুম্না হায়খিঃ “ঐখোয়না #5YearsofGST শকখঙলি, মসিনা ‘কারবার তৌবা লাইহনবা’ হায়বা থৌওংবু হেন্না খুমাং চাউশিলহনখিবা মরু ওইবা তেক্স রিফোর্ম অমা ওইবগা লোয়ননা ‘ৱান নেসন, ৱান তেক্স’কী পান্দমসু ফংহল্লি”।